Fritidshusforsikringen dækker ikke særlige private værdigenstande som smykker, guld, sølv og mønt- og frimærkesamlinger.
Det betyder ikke, at du ikke kan medbringe smykker, når du opholder dig i dit fritidshus. Har du indboforsikring hos os på din hjemadresse, giver den dækning for dine smykker – også når du midlertidigt har dem med uden for hjemmet.
Men det betyder, at du skal huske at tage dine smykker med, når du rejser hjem fra fritidshuset. Indboforsikringen dækker nemlig ikke dine smykker, hvis du har dem liggende i fritidshuset henover vinteren.